Rikunarita-ORG/Wikinium huggingface dataset:
# Petar Pan

| Petar Pan |
| --- |
| lik iz *Petar Pan* |
| Ilustracija Petra Pana kako svira frule; autor: F. D. Bedford; u romanu *Peter and Wendy* (1911) |
| Prvo pojavljivanje | *The Little White Bird* (1902) |
| Kreator |
J. M. Barrie |
| Informacije |
| Aliasi | Dječak koji nije htio odrasti engleski: *The Boy Who Wouldn't Grow Up* |
| Rod | muški |
| Partner/ljubav | Wendy Darling Tinker Bell (Zvončica) |
| Nacionalnost | engleska |

**Petar Pan** (engleski: *Peter Pan*) je izmišljeni lik koji je stvorio škotski književnik J. M. Barrie. Prikazuje se kao nestašni dječak koji može letjeti i koji nikada nije odrastao; svoje beskonačno djetinjstvo provodi na otočiću Nedođija (engleski: *Neverland*) kao vođa družine Izgubljenih dječaka gdje se sreće sa sirenama, Indijancima, piratima, a povremeno i djecom iz vanjskog svijeta. Pan se pojavio kao lik u dva Barriejeva djela - u romanu *The Little White Bird* i kazališnoj predstavi adaptiranoj u roman *Peter and Wendy* - da bi kasnije postao predmetom niza kazališnih, filmskih i televizijskih adaptacija. Zahvaljujući tome je postao jedna od najvećih ikona popularne kulture 20. vijeka, a postao je i jedan od sinonima za "vječne dječake", odnosno zrele muškarce koji ne žele prihvatiti životni stil i svjetonazor tradicionalno primjeren svojoj dobi.

## Vanjske veze

* Besplatna e-knjiga: *Peter Pan* na Projektu Gutenberg (1991 Millennium Fulcrum Edition)
* Neverpedia Arhivirano 2013-01-27 na Wayback Machine-u
* The Pain of Peter Pan – Newsweek
# Peter and Wendy

| *Peter Pan; or, the Boy Who Wouldn't Grow Up* |
| --- |
| Opće informacije |
| Autor | J. M. Barrie |

| *Peter and Wendy* |
| --- |
| Autor(i) | J. M. Barrie |
| Ilustrator | F. D. Bedford |
| Država |  Ujedinjeno Kraljevstvo |
| Jezik | engleski |
| Žanr(ovi) | Fantasy, dječja književnost |
| Izdavač | Hodder & Stoughton (UK) Charles Scribner's Sons (USA) |
| Datum izdanja | 11. oktobar 1911 (UK i SAD) |
| Vrsta medija | štampa |
| Stranica | 267 str |
| Kronologija |
|

|  |  |
| --- | --- |
| Prethodi:
 | Slijedi:
 |

 |
|

|  |  |
| --- | --- |
| The Little White Bird • Peter Pan in Kensington Gardens
 |  |

 |

Petar Pan (engleski *Peter Pan; or, the Boy Who Wouldn't Grow Up* ili *Peter and Wendy*) je dječji roman u kojem je glavni lik Petar Pan.

Lik Petra Pana prvi put se pojavljuje u romanu Jamesa Matthewa Barriea *The Little White Bird*, a glavni lik postaje u drami „Peter Pan“, praizvedenoj 1904., za kojom je ubrzo slijedio nastavak „Peter Pan in Kensington Gardens.“ Predstavu je zbog velike popularnosti Barrie prenio u oblik romana 1911. godine pod nazivom *Peter and Wendy* koja je na srpskohrvatski jednostavno prevedena kao Petar Pan. U romanu Petar Pan vodi Wendy, Johna i Michaela u fantastičan svijet Snokraj, gdje žive vile, pirati, i izgubljeni dječaci.

## Sadržaj

Gospođa i gospodin Darling imali su troje djece: djevojčicu Wendy i dječake Johna i Michaela. Bili su dobri roditelji, a imali su i "dadilju", kuju Nanu, koja se izvrsno brinula o djeci.

Ali jedne večeri gospođa Darling je uspavala djecu i upalila im noćne svjetiljke pa su gospođa i gospodin Darling otišli na zabavu, a Nana je bila vezana u dvorištu. I tako su djeca bila sama kući. Kad su zaspala, u sobu su ušli vila Zvončica i Petar Pan. Djeca su se probudila i upoznala se s nepozvanim gostima. I tako su saznali da je Petar pobjegao od roditelja jer nije želio odrasti. Uz pomoć vilinskog praha djeca su odletjela s novim prijateljima na izmišljeni otok.Tamo upoznaju Izgubljene dječake i Indijance plemena Vučje Jabučice koju je Petar spasio,bore se s gusarima i otimaju im brod nakon što su svi poraženi...Poletjeli su tim brodom i zabavljali se sve do povratka kući.

## Izvori
# Le Voyage à travers l'impossible

| Le Voyage à travers l'impossible |
| --- |
| špica filma |
| Režija | Georges Méliès |
| Scenario | Georges Méliès Jules Verne Victor de Cottens |
| Uloge | Georges Méliès |
| Distribucija | Georges Méliès Kleine Optical Company S. Lubin |
| Premijera | 29. oktobra 1904 (1904-10-29) |
| Trajanje | 24 min. |
| Zemlja |  Francuska |
| Jezik | nijemi |

Le Voyage à travers l'impossible (srpskohrvatski: *Putovanje s onu stranu mogućeg*; također navođen i kao Nemoguće putovanje) je francuski nijemi crno-bijeli SF-film snimljen 1904. godine u režiji Georgesa Meliesa. Radnja je inspirirana kazališnim komadom Julesa Vernea i prikazuje grupu pustolova kako putuju svijetom koristeći razna prijevozna sredstva i doživljavajući mnoge bizarne pustolovine. Vjeruje se kako je Melies film snimio potaknut uspjehom Putovanja na Mjesec snimljenog prije dvije godine. Sa 24 minute trajanja (pet puta dužeg od tadašnjeg prosjeka) predstavljao je njegovo dotada najduže i najambicioznije ostvarenje. U njemu je nastavio eksperimentirati sa raznim filmskim trikovima. Kasnijim generacijama je poznat po verziji u boji (oslikanoj ručno); dijelovi filma su poslužili za spot pjesme *Heaven for Everyone* grupe *Queen*.

## Galerija scena iz filma

*
*
*

## Reference

## Vanjske veze

* excerpt from the film
* *The Impossible Voyage* na sajtu IMDb
# Alija (Izrael)

**Alija**, je pojam kojim se označuje doseljavanje Židova u Izrael i Palestinu (Eretz Jisrael), a vremenski se odnosi na doseljavanja od konca 19. vijeka, ponajviše od 1882 godine. Riječ dolazi iz hebrejskog *alīyyāh* (*עלייה*), što znači uspon. Dijelom je programa cionističkog pokreta. To je jedno od osnovnih načela cionističke ideologije. Suprotno djelovanje, iseljavanje iz Izraela, naziva se jerida (ירידה "silaz"). Ideja povratka u Svetu Zemlju je bila židovskom težnjom još od babilonskog ropstva. Tokom povijesti zabilježeno je šest alija iz Jugoslavije u Izrael u periodu od 1948 do 1952 godine.

## Reference
# George Balanchine

| George Balanchine |
| --- |
|  |
| Rođenje | Georgij Melitonovič Balančivadze (1904-januara-22)22. januara 1904. Sankt Peterburg, Rusko Carstvo  |
| Smrt | 30. aprila 1983. (dob: 79) New York, SAD |
| Zanimanje | plesač, koreograf, glumac, režiser |
| Suprug/a | Tamara Geva (1921–1926; razvod) Vera Zorina (1938–1946; razvod) Maria Tallchief (1946–1952; poništen) Tanaquil LeClercq (1952–1969; razvod) |
| Nagrade | Presidential Medal of Freedom |

**George Balanchine** (rođen kao **Giorgij Melitonovič Balančivadze** (22. januar 1904 – 30. april) bio je američki koreograf rusko-gruzijskog porijekla, koji se smatra jednim od najvažnijih u 20. vijeka, odnosno ocem američkog baleta. Poznat je kao jedan od osnivača Njujorškog gradskog baleta gdje je radio kao umjetnički direktor 35 godina.

Balanchine je preuzeo standarde i tehniku ruske Carske baletne škole te je tokom svog rada na Broadwayu i Hollywoodu spojio sa drugim tehnikama i stilovima stvorivi "neoklasični stil".

## Izvori

## Vanjske veze

* Datoteke u vezi s temom George Balanchine na Wikimedijinoj ostavi
* George Balanchine na sajtu IMDb
* Službeni veb-sajt George Balanchine Foundation
* George Balanchine Catalog, including premiere date, cast, collaborators, and synopsis for all choreographic works Arhivirano 2015-07-05 na Wayback Machine-u
* Službeni veb-sajt George Balanchine Trust
* Službeni veb-sajt NYCB
	+ Službeni veb-sajt SAB
# Valerij Čkalov

| **Valerij Pavlovič Čkalov** |
| --- |
| **Karijera** |
| **Čin** | kombrig (brigadir ili brigadni general)
 |
| **Rod vojske** | Sovjetsko ratno zrakoplovstvo
 |

**Valerij Pavlovič Čkalov** (ruski: Валерий Павлович Чкалов; 2. februar 1904 - 15. decembar 1938) bio je sovjetski vojni i probni pilot, koji je zahvaljujući svojim pothvatima stekao slavu i popularnost te oko koga je Staljinov režim stvorio propagandni kult.

Rodio se kao sin skromnog proizvođača kotlova. Neko vrijeme je pohađao tehničku školu u Čerepovcu, prije nego što se pridružio ocu u njegovom zanatu. Za vrijeme ruskog građanskog rata 1919. godine je prvi put vidio avion, te se zbog toga priključio Crvenoj armiji kako bi dobio priliku pilotirati jednim od njih. Školovanje za pilota je završio 1924. godine. Sa vremenom je izgradio reputaciju po hrabrosti, ali i razvijanju inovativnih tehnika, posebno u oblasti aerobatike. Svjetsku slavu je stekao 1936. i 1937. godine kada je sudjelovao u nekim od rekordno dugih letova. Najpoznatiji od njih se zbio od 18. do 20. juna 1937. godine, kada je sa avionom Tupoljev ANT-25 za 63 sata neprekidnog leta došao iz Moskve u Vancouver u američkoj državi Washington; taj je let bio važan jer je dokazao praktičnost korištenja Sjevernog pola za skraćivanje letova iz Evrope u Sjevernu Ameriku. Čkalov je za svoja dostignuća čak dva puta odlikovan odrednom heroja Sovjestkog Saveza. Poginuo je prilikom probnog leta lovačkog aparata Polikarpov I-180; njegova je smrt označila de facto kraj karijere poznatog aviokonstruktora Nikolaja Polikarpova.

Čkalov je i nakon smrti dobio niz priznanja. Grad Orenburg je od 1938. do 1957. nosio njegovo ime, a godine 1941. je o njemu snimljen biografski film.

## Vanjske veze

* Сайт, посвящённый В. П. Чкалову
* Валерий Чкалов под мостом не летал? Arhivirano 2012-02-09 na Wayback Machine-u // Петербургский дневник, № 34(144) от 3 сентября 2007 г.
# George F. Kennan

George F. Kennan
**George Frost Kennan**, (Milwaukee, Wisconsin, 16. veljače 1904. – Princeton, New Jersey, 17. ožujka 2005.) bio je američki diplomat, politički savjetnik, politolog i povjesničar, najpoznatiji kao tvorac koncepta politike „containmenta” (zaustavljanja) i jedna od ključnih osoba u prvoj fazi Hladnog rata.

Kennan postaje poznat po svom ”dugom telegramu” iz Moskve 1946. a zatim i po X-članku (”The Sources of Soviet Conduct”) iz 1947. U X-članku je tvrdio da je Sovjetski Savez po naravi ekspazionistički i da se njihov utjecaj mora neutralizirati unutar oblasti koje su bile od strateške važnosti za SAD. Ovi tekstovi bili su temeljni tekstovi o Hladnom ratu, koji su oblikovali novu anti-sovjetsku politiku Trumanove vlade i nadahnuli stvaranje Trumanova doktrine
i američke politike prema Sovjetskom Savezu. Zbog toga je Kennan do kraja života bio vodeći autoritet u oblasti Hladnog rata. Kao šef Odjela za planiranje Državnog tajništva SAD–a od 1947., Kennan je imao glavnu ulogu u oblikovanju Marshallovog plana.

Odmah pošto je Trumanova doktrina postala slžbena američka politika, Kennan počinje kritizirati politiku koju je sam započeo i oblikovao. Njegovi pogledi na američku vanjsku politiku razlikovali su se u više točaka od politike Trumanove vlade i njegov utjecaj vremenom postaje marginalan – posebice pošto je Dean Acheson postao Državni tajnik SAD–a 1949. Kada je strategija SAD–a tijekom Hladnoga rata postala agresivnija, Kennan se žalio da su njegovi tekstovi pogrešno protumačeni.

Kennan napušta ministarsvo vanjskih poslova 1950., a osim dva kratka zadatka kao veleposlanik u Moskvi i Jugoslaviji, postaje jedan od vodećih kritičara vanjske politike SAD–a. Kao član Instituta za napredne studije od 1956., ostao je važan mislilac u pitanjima vanjske politike.

## Vanjske veze

* George F. Kennan Papers at the Seeley G. Mudd Manuscript Library, Princeton University
* Obituary from the *New York Times*
* Obituary from the *Washington Post*
* Kennan Nastupi na kanalu *C-SPAN*
# Džafer Deva

| Džafer Deva |
| --- |
| Nemački oficir i kolaboracionisti Kosta Pećanac i Džafer Deva u Podujevu, 1941. |
| Rođenje | (1904-februara-21)21. februara 1904.  |
| Smrt | 25. maja 1978. (dob: 74)  |

**Džafer Deva** (albanski: *Xhafer Ibrahim Deva*; 21. 2. 1904. — 25. 5. 1978) je bio predsednik opštine Kosovska Mitrovica u okupiranoj Kraljevini Jugoslaviji tokom Drugog svetskog rata, jedan od fašističkih kolaboracionista na Kosovu i Metohiji, jedan od osnivača Druge prizrenske lige i 21. SS divizije Skenderbeg, poznate po učešću u holokaustu nad Jevrejima na teritoriji Kosova i Metohije, i ministar unutrašnjih poslova u vladi Albanije u periodu od oktobra 1943. do juna 1944.

Kada su sile osovine zauzele Kraljevinu Jugoslaviju u aprilu 1941. godine, Dževa je formirao opštinsku upravu u Kosovskoj Mitrovici u kojoj je zaposlio isključivo Albance i Turke.
Iako je Deva bio zastupnik albansko-nemačke saradnje, Nemci su bili veoma nezadovoljni činjenicom da je Deva oslobađao zarobljene komuniste i zauzvrat uzimao novac. Krajem Drugog svetskog rata Deva je evakuisan iz Albanije a ministar spoljnih poslova Trećeg Rajha mu je pomogao da se nastani u Austriji. Kasnije se preselio u Egipat i na kraju u SAD gde je umro 1978.

## Reference
# Pavle Marganović

| PAVLE MARGANOVIĆ |
| --- |
| Pavle Marganović |
| Datum rođenja | 17. mart 1904. |
| Mesto rođenja | Deliblato  Austrougarska |
| Datum smrti | 30. jul 1929. (**25** god.) |
| Mesto smrti | Zagreb  Kraljevina SHS |
| Profesija | obućarski radnik |
| Član KPJ od | 1920. |

**Pavle Paja Marganović** (1904-1929) bio je obućarski radnik, jugoslovenski komunist i jedan od sedmorice sekretara SKOJ-a.

## Biografija

Rođen je 17. marta 1904. godine u selu Deliblatu, kod Kovina.

U radničkom pokretu je bio od 1918. godine, a član SKOJ-a je od 1920. godine, član KPJ od 1921. Bio je sekretar Centralne uprave radnika Jugoslavije.

U periodu od 1924. do 1928. godine školovao se na Sverdlovskom univerzitetu u Moskvi.

Na Četvrtom kongresu KPJ u Drezdenu, novembra 1928. godine, izabran za člana Centralnog komiteta KPJ i postao sekretar CK SKOJ-a.

Više puta hapšen i proganjan, posle zadnjeg hapšenja zverski mučen i ubijen, 30. jula 1929. godine, u zagrebačkoj policiji.

Sahranjen je u Grobnici narodnih heroja na Zagrebačkom groblju Mirogoj.

## U popularnoj kulturi

U TV-seriji *Sedam sekretara SKOJ-a* je njegov lik tumačio Goran Pleša.

## Literatura

* **Mala enciklopedija Prosveta**, Beograd 1959. godina
# John Gielgud

| Sir John Gielgud |
| --- |
| fotografija Carla Van Vechtena, 1936. |
| Biografske informacije |
| Rođenje | Arthur John Gielgud (1904-aprila-14)14. aprila 1904. South Kensington, London, Engleska |
| Smrt | 21. maja 2000. (dob: 96) Wotton Underwood, Buckinghamshire, Engleska |
| Partner | Martin Hensler (ca. 1963–1999) |
| Opus |
| Djelatni period | 1924–2000 |
|  |
|

| Nagrade |
| --- |
| **Oscar za najboljeg sporednog glumca** 1981 *Arthur* **Emmy za glavnog glumca u miniseriji ili filmu** 1991 *Summer's Lease* **Zlatni globus za sporednog glumca u miniseriji** 1989 *War and Remembrance* |

 |
|  |

**Sir Arthur John Gielgud**, OM, CH (14. april, 1904 – 21. maj 2000.), poznatiji kao **Sir John Gielgud**, bio je engleski kazališni i filmski glumac poznat po izražajnom glasu, koga je kolega Sir Alec Guinness nazvao "srebrnom trubom utišanom svilom." Gielgud je član male grupe zabavljača koji su osvojili Emmy, Grammy, Oscar i Tony.

## Izabrana filmografija

* *The Good Companions* (1933)
* *Secret Agent* (1936)
* *Julius Caesar* (1953)
* *Richard III* (1955)
* *Around the World in Eighty Days* (1956)
* *Saint Joan* (1957)
* *The Barretts of Wimpole Street* (1957)
* *Becket* (1964)
* *Hamlet* (1964)
* *Chimes at Midnight* (1965)
* *The Loved One* (1965)
* *Sebastian* (1968)
* *The Charge of the Light Brigade* (1968)
* *Oh! What a Lovely War* (1969)
* *Julius Caesar* (1970)
* *Lost Horizon* (1973)
* *Frankenstein: The True Story* (1973)
* *11 Harrowhouse* (1974)
* *Murder on the Orient Express* (1974)
* *Providence* (1977)
* *Caligula* (1979)
* *The Elephant Man* (1980)
* *The Formula* (1980)
* *Lion of the Desert* (1981)
* *Arthur* (1981)
* *Chariots of Fire* (1981)
* *Gandhi* (1982)
* *Wagner* (1983)
* *The Wicked Lady* (1983)
* *The Master of Ballantrae* (1984)
* *The Far Pavilions* (1984)
* *Plenty* (1985)
* *Time After Time* (1986)
* *The Whistle Blower* (1986)
* *Appointment with Death* (1988)
* *Arthur 2: On the Rocks* (1988)
* *Getting it Right* (1989)
* *Prospero's Books* (1991)
* *Shining Through* (1992)
* *The Power of One* (1992)
* *Scarlett* (1994)
* *First Knight* (1995)
* *Hamlet* (1996)
* *Shine* (1996)
* *Merlin* (1998)
* *Elizabeth* (1998)
* *Catastrophe* (2000)

## Izvori

## Vanjske veze

* John Gielgud na Internet Broadway Database (`en`)
* John Gielgud na sajtu IMDb
* John Gielgud na Filmskoj bazi podataka TCM (`en`)
* Gielgud Archive Arhivirano 2012-10-25 na Wayback Machine-u in the British Library Manuscripts Collections
* Theatre Profiles - Sir John Gielgud

| Nagrade i postignuća
 |
| --- |
| Prethodi:  **Arthur Lowe za *O Lucky Man!  |  **Nagrada BAFTA za najboljeg sporednog glumca**  1975 **za *Murder On The Orient Express  | Slijedi:  **Fred Astaire za *The Towering Inferno  |
| Prethodi:  **Timothy Hutton za *Ordinary People  |  **Zlatni globus za najboljeg sporednog glumca u filmu**  1982 **za *Arthur | Slijedi:  **Louis Gossett, Jr. za *An Officer and a Gentleman  |
# Willem de Kooning

| Willem de Kooning |
| --- |
| Willem de Kooning |
| Biografske informacije |
| Rođenje | (1904-aprila-24)24. aprila 1904. Rotterdam, Nizozemska |
| Smrt | 19. marta 1997. (dob: 92) Long Island, SAD |
| Nacionalnost | nizozemska, američka |
| Opus |
| Polje | apstraktni eskpresionizam |
| Znamenita djela |
| Woman I, Easter Monday, Attic, Excavation |

**Vilem de Kuning** (nizozemski: *Willem de Kooning*; 1904, Roterdam, Holandija – Ist Hempton (Njujork, SAD) 1997) je bio holandsko-američki slikar. Jedna je od glavnih predstavnika apstraktnog ekspresionizma. Polazeći od ekspresivnih ali i figuralnih slika, od 1940-ih godina pod uticajem Aršila Gorkog i Džeksona Poloka razvio je apstraktne strukture slike sa biomorfnim elementima. Na način kako to čini akciono slikarstvo nanosio je boju na površinu za slikanje žestokim spontanim pokretima širokom četkom i špaklom. Od 1951. godine nastajale su njegove serije vulgarnih portreta žena čime se Kuning privremeno vratio ekspresivnom figuralnom stilu (na primer *Woman I*, 1952. godina). Njegovo poznije delo karakteriše smirivanje kompozicije, osvetljavanje kolorita i ponovno vraćanje na lirsku apstrakciju. Od 1970. godine stvarao je i male plastike u bronzi (na primer *Veliki torzo*, 1974).

## Biografija

Između 1916. i 1920. godine, De Kuning je studirao na Akademiji likovnih umetnosti i tehničkih nauka u Amsterdamu. Godine 1926. odlazi u SAD, gde se upoznaje i povezuje sa slikarima Gorki, Rotko i Grejem. Pod njihovim uticajem počinje seriju slika na kojima predstavlja siluete muških figura, preko kojih dolazi direktno do apstrakcije. Mural koji 1939. godine realizuje za Univerzalnu izložbu u Njujorku, predstavlja kulminaciju tog procesa. Pod snažnim uticajem Gorkog i nadrealista, počev od 1948. godine, zajedno sa Džeksonom Polokom smatra se jednim od najreprezentativnijih umjetnika apstraktnog ekspresionizma. Četrdesetih i pedesetih godina radi na temi ženske figure, po čemu će postati poznat i koju će obrađivati iz različitih perspektiva do kraja svoje karijere. Žena kao erotski simbol, vampirica, ili boginja, predstaljena bez modeliranja forme, poluapstraktnim potezima kista, postavljena je u prostor dvosmislenog karaktera.

## Vanjske veze

* Spisak veza na reprodukcije de Kuningovih dela Arhivirano 2016-09-24 na Wayback Machine-u
# Vladimir Gortan

| Vladimir Gortan
 |
| --- |
|
Vladimir Gortan

 |
|

---

 |
|

---

 |
| Rođenje
 | 7. lipnja 1904., Beram kraj Pazina, Hrvatska
 |
| Smrt
 | 17. listopada 1929., Pula, Hrvatska
 |
| Zanimanje
 | poljodjelac, politički djelatnik
 |

**Vladimir Gortan** (Beram kraj Pazina, 7. lipnja 1904. - Pula, 17. listopada 1929.), bio je hrvatski politički djelatnik i borac za slobodu.

## Biografija

Vladimir Gortan rodio se u Beramu kraj Pazina 1904. godine. Po zanimanju bio je poljodjelac. Od 1928. godine bio je član tajne antifašističke organizacije TIGR (Trst-Istra-Gorica-Rijeka), koja je organizirala demonstracije i druge akcije protiv nasilne talijanizacije u Istri i radi priključenja područja Trsta, Gorice, Istre i Rijeke Kraljevini Srba, Hrvata i Slovenaca. Na dan plebiscita, 24. ožujka 1929. godine sudjelovao je u oružanoj akciji ometanja nasilno provedenog plebiscita, pokazujući kako Istra nije pacificirana i denacionalizirana.

Uhvaćen je u bijegu i dugo mučen, a specijalni sud u Rimu osudio ga je na smrt strijeljanjem ne bi li tako zastrašio istarske Hrvate. Strijeljan je na predjelu uz more u južnom dijelu grada Pule, koji danas nosi ime "Gortanova uvala"; navodi se da ga je strijeljalo 28 fašista, koji su ga u leđa pogodili s 25 metaka. Svojim hrabrim držanjem ubrzo je postao simbol nacionalne i antifašističke borbe Istre.

Makar je u razdoblju komunističke vladavine tretiran kao narodni heroj, nema nikakve naznake da je bio komunist ili ljevičar: hrvatski i slovenski rodoljubi i antifašisti koji su se pridruživali TIGR-u nisu pokazivali takve političke sklonosti.

## Spomen

Bista Vladimira Gortana u Titovom parku, Pula.
* Njemu u čast je hrvatska partizanska brigada s Istre Prva istarska brigada "Vladimir Gortan" dobila ime, također i brojne osnovne škole po Hrvatskoj (npr. OŠ Vladimira Gortana u Rijeci, u Žminju, Srednja škola Vladimira Gortana u gradu Buje) koje to ime i danas nose, te željezničko-građevno poduzeće Vladimir Gortan, poznato kao pokrovitelj hokejaša zagrebačkog Medveščaka te tvrtka Gortan-Zadar, pokrovitelj zadarskih rukometaša.
* 1953. godine njegovi su posmrtni ostatci preneseni u monumentalnu grobnicu podno Berma.
* Danas po Vladimiru Gortanu nose ime ulice i trgovi u primjerice Rovinju, Rijeci, Opatiji, Malom Lošinju, Poreču, Varaždinu, Slavonskom Brodu, Umagu, Vinkovcima, Matuljima, Višnjanu, Zagrebu.

## Izvori

## Vanjske veze

* Grad Pula Armando Černjul, *Obljetnica smrti Vladmira Gortana: Istarski prvomučenik strijeljan s 25 hitaca u leđa*, 17. listopada 2010.
* Glas Istre N. Softić, M. Rimanić, *"Obilježena 83. godišnjica strijeljanja V. Gortana"*, 17. listopada 2012.
* (`sl`) slomedia.it Arhivirano 2013-05-02 na Wayback Machine-u *"TIGR predstavlja 17.000 dokumentov o 1. Tržaškem procesu in procesu Vladimiru Gortanu"*, 22. listopada 2012.
* Regional Express *"Položeni vijenci u sjećanje na Vladimira Gortana: obilježavanje 81. obljetnice strijeljanja istarskog antifašiste"*, 18. listopada 2010.
# Ralph Bellamy

| Ralph Bellamy |
| --- |
| Filmski, kazališni glumac |
| Biografske informacije |
| Rođenje | Ralph Rexford Bellamy (1904-juna-17)17. juna 1904. Chicago |
| Smrt | 29. novembra 1991. (dob: 87) Saint John's Health Center Santa Monica |
| Supružnik | Alice Delbridge (1927-1930) Catherine Willard (m. 1931-1945) Ethel Smith (m. 1945-1947) Alice Murphy (m. 1949-1991) |
| Profesionalne informacije |
| Zanimanje | Filmski, kazališni glumac |
|  |
|

| Nagrade |
| --- |
| **Počasni Oscar** 1987 životno djelo |

 |
|  |

**Ralph Rexford Bellamy** (17. jun 1904 – 29. novembar 1991.) bio je američki glumac čija je karijera trajala šezdesetdvije godine.

## Filmografija

|  |  |
| --- | --- |
| * *The Secret Six* (1931)
* *West of Broadway* (1931)
* *Surrender* (1931)
* *Forbidden* (1932)
* *Rebecca of Sunnybrook Farm* (1932)
* *Wild Girl* (1932)
* *Airmail* (1932)
* *Below the Sea* (1933)
* *Picture Snatcher* (1933)
* *Headline Shooter* (1933)
* *Ace of Aces* (1933)
* *Ever in My Heart* (1933)
* *Spitfire* (1934)
* *Once to Every Woman* (1934)
* *This Man Is Mine* (1934)
* *The Wedding Night* (1935)
* *Hands Across the Table* (1935)
* *The Awful Truth* (1937)
* *Fools for Scandal* (1938)
* *Boy Meets Girl* (1938)
* *Carefree* (1938)
* *Girls' School* (1938)
* *Trade Winds* (1938)
* *Let Us Live* (1939)
* *His Girl Friday* (1940)
* *Brother Orchid* (1940)
 | * *Dance, Girl, Dance* (1940)
* *Footsteps in the Dark* (1941)
* *Affectionately Yours* (1941)
* *Dive Bomber* (1941)
* *The Wolf Man* (1941)
* *The Ghost of Frankenstein* (1942)
* *Guest in the House* (1944)
* *Lady on a Train* (1945)
* *The Court-Martial of Billy Mitchell* (1955)
* *Sunrise at Campobello* (1960)
* *The Professionals* (1966)
* *Rosemary's Baby* (1968)
* *The Missiles of October* (1974)
* *Murder on Flight 502* (1975)
* *The Boy in the Plastic Bubble* (1976)
* *Once an Eagle* (1976) (TV miniserija)
* *Oh, God!* (1977)
* *The Winds of War* (1983)
* *Trading Places* (1983)
* *Space* (1985)
* *Disorderlies* (1987)
* *Amazon Women on the Moon* (1987)
* *Coming to America* (1988)
* *The Good Mother* (1988)
* *War and Remembrance* (1988) (TV miniserija)
* *Pretty Woman* (1990)
 |

## Vanjske veze

* Ralph Bellamy na sajtu IMDb
* Ralph Bellamy na Allmovieu